Laporan polis terhadap Dr M
Malaysiakini.com
May 23, 2008 

Pengerusi DAP Karpal Singh hari ini membuat laporan polis berhubung kenyataan bekas Perdana Menteri Tun Dr Mahathir Mohamad mengenai ada hakim yang melobi kepadanya untuk pelbagai jawatan kerana perbuatan itu melanggar undang-undang.

"Tun sendiri boleh dikenakan tindakan undang-undang menurut Seksyen 17 Akta Pencegahan Rasuah 1997 kerana tidak membuat laporan polis atas tindakan hakim yang melobi beliau untuk jawatan," katanya.

Beliau yang ahli Parlimen Bukit Gelugor memberitahu kepada pemberita selepas membuat laporan di Ibu Pejabat Polis Kontinjen Pulau Pinang, demikian menurut Bernama.

Pada 17 Mei lalu, Dr Mahathir dilaporkan berkata bahawa semasa menerajui kerajaan, memang ada hakim-hakim yang melobi untuk pelbagai jawatan, namun beliau tidak dipengaruhi oleh sesiapa dalam pelantikan hakim-hakim itu.

Copyright © 1999-2007 Mkini Dotcom Sdn. Bhd.
Source : http://www.malaysiakini.com/news//83349